Satoshi Ōmura
Satoshi Ōmura [satoɕi oːmu͍ɽa] (jap. 大村 智, Ōmura Satoshi) (Nirasaki, 12. jula 1935.), japanski biokemičar. Poznat po otkriću i razvoju raznih farmaceutika koji se izvorno pojavljuju u mikroorganizmima. Godine 2015. podijelio je Nobelovu nagradu za fiziologiju ili medicinu s Williamom C. Campbellom i Tu Youyou.

Obrazovanje 
Omura je diplomirao na Univerzitetu u Yamanashiju, dok je stupanj magistra znanosti stekao na Tokijskom univerzitetu znanosti, doktorat farmaceutskih znanosti na Univerzitetu u Tokiju, a doktorat u kemiji na Tokijskom univerzitetu znanosti.

Karijera 
Satoshi Ōmura je profesor emeritus na Kitasatovu univerzitetu i profesor kemije sa stipendijom Maxa Tishlera na Wesleyjevu univerzitetu. Poznat je po otkriću i razvoju raznih farmaceutika koji se izvorno pojavljuju u mikroorganizmima. Godine 2015. podijelio je Nobelovu nagradu za fiziologiju ili medicinu s Williamom C. Campbellom i Tu Youyou za otkrića koja se tiču nove terapije infekcija uzrokovanih parazitskim oblićima. Preciznije uzevši, njegova istraživačka grupa izolirala je soj bakterije Streptomyces avermitilis koji proizvodi antiparazitski spoj avermektin. Campbell je potom ove bakterije stekao i razvio derivirani lijek ivermektin koji se danas upotrebljava protiv riječne sljepoće, limfatične filarijaze i drugih parazitskih infekcija.

Počasti i nagrade

Znanstvene i akademske 
 1985. – Hoechst-Rousselova nagrada
 1986. – Nagrada Farmaceutskog društva Japana
 1988. – Ueharina nagrada
 1990. – Nagrada Japanske akademije (akademici)
 1995. – Fujiwarina nagrada
 1997. – Zlatna medalja Roberta Kocha
 1998. – Nagrada princa Mahidola
 2000. – Nakanishijeva nagrada (Američko kemijsko društvo i Kemijsko društvo Japana)
 2005. – Nagrada Ernesta Guenthera za kemiju prirodnih proizvoda (Američko kemijsko društvo)
 2007. – Memorijalna nagrada Hamaa Umezawe
 2010. – Nagrada Tetrahedrona za kreativnost u organskoj kemiji
 2011. – Arimina nagrada
 2014. – Kanadska Gairdnerova nagrada za globalno zdravlje
 2015. – Nobelova nagrada za fiziologiju ili medicinu

Nacionalne 
 1992. – Medalja s ljubičastom vrpcom
 2011. – Red svetog trezora, zlatna i srebrna zvijezda
 2012. – Osoba od kulturne zasluge

Članstvo u učenim društvima 
 1992. – Akademija znanosti Leopoldina
 1999. – Nacionalna akademija znanosti
 2001. – Japanska akademija
 2002. – Académie des sciences

Ostale 
 2008. – vitez Legije časti of France

Reference

Links 
 Professor Satoshi Omura
  Satoshi Ōmura | People | THE KITASATO INSTITUTE
 Nirasaki Omura Art Museum

Japanski hemičari
Japanski biohemičari
Dobitnici Nobelove nagrade za fiziologiju ili medicinu
Authority control